Σχέδιο μάχης για την Απόβαση της Νορμανδίας
Επίσημες θέσεις της Αμερικανικής 12ης Στρατιάς για την 6η Ιουνίου 1944, ώρα 24:00
Η ονομασία «**D-Day**» (προφέρεται *ντι νταίη*) αποτελεί σήμερα νατοϊκό χαρακτηρισμό της επί χάρτου άσκησης της ημέρας εφαρμογής πλήρους γενικής προσβολής των εχθρικών στόχων από ξηρά, θάλασσα και αέρα και που ακολουθείται και σε πραγματικές επιχειρήσεις. Η πιο διάσημη «D-Day» είναι η 6η Ιουνίου 1944, η μέρα της Απόβασης στη Νορμανδία, που αποτελεί την εκκίνηση της προσπάθειας των Συμμάχων να απελευθερώσουν την ηπειρωτική Ευρώπη από την Γερμανική κατοχή κατά τον Β΄ Παγκόσμιο Πόλεμο.

Συγχρονισμός και χρονολόγηση
----------------------------

Ο χαρακτηρισμός αυτός αποτελεί μια συμβατότητα της παρακολούθησης του συνολικού (πλασματικού) χρόνου διεξαγωγής της ή των ασκήσεων με εκείνο του πραγματικού χρόνου ή και σε εφαρμογή πολεμικών επιχειρήσεων αδιαφορώντας για την τοπική ώρα του πεδίου επιχειρήσεων ή των περιοχών που βρίσκονται οι εμπλεκόμενες στρατιωτικές δυνάμεις.

Όταν ορισθεί η τελική ημερομηνία (μέρα, ώρα, λεπτά) της γενικής προσβολής, αυτή λαμβάνει το συνθηματικό όνομα «D-Day». Έτσι, αφού συγχρονιστούν όλα τα ρολόγια των εμπλεκομένων, όλα τα προ της «D-Day» 24-ωρα λαμβάνουν αρνητικά πρόσημα και όλα τα μετά της «D-Day», θετικά πρόσημα. Παρατηρείται ο χρόνος διεξαγωγής σε μορφή D-7 (7 μέρες πριν την ημερομηνία), D-6 (6 μέρες πριν την ημερομηνία) κ.ο.κ για τις ημέρες πριν την ημερομηνία γενικής προσβολής, ενώ D+1 (1 ημέρα μετά την ημερομηνία), D+2 (2 ημέρες μετά την ημερομηνία) κ.ο.κ. για τις ημέρες μετά την ημερομηνία γενικής προσβολής. Οι χαρακτήρες τίθενται προ της ώρας αποστολής των σημάτων.

Το αρχικό «D» στον όρο «D-Day» είχε αποκτήσει ποικίλα νοήματα στο παρελθόν, ενώ πρόσφατα απέκτησε την υποδήλωση της λέξης «Day» (ημέρα), δημιουργώντας τη φράση «Day-Day» («Ημέρα-Ημέρα») ή «Day of Days» («Ημέρα των Ημερών»).

### H-Hour

Αντίστοιχα με τη χρήση του όρου «D-Day» για την ημέρα της ημερομηνίας γενικής προσβολής, χρησιμοποιείται ο όρος «H-Hour» για την ακριβή ώρα. Κατ' επέκταση, ο κανόνας των προσήμων για τις ώρες πριν και μετά της «H-Hour» είναι ο αντίστοιχος με της «D-Day», αλλά το χαρακτηριστικό «D», αντικαθιστάται με το «H» που αντιπροσωπεύει τη λέξη «ώρα» στα Αγγλικά, «hour».

### Ιδιαίτερες ημερομηνίες

Για τον στρατό κάποιων χωρών έχουν, επίσης, ιστορική σημασία οι χαρακτηρισμοί «A-Day», «L-Day», «V-E Day» και «V-J Day», οι οποίοι σχετίζονται με το Β΄ Παγκόσμιο Πόλεμο. Η «A-Day» αναφέρεται στη Μάχη του Λέυτε, η «L-Day» στη Μάχη της Οκινάουα, η «V-E Day» (σημαίνει *«Victory in Europe Day»*) σηματοδοτεί την ημέρα της νίκης των Συμμάχων επί του Άξονα 8 Μαΐου 1945 και η «V-J Day» (σημαίνει *«Victory in Japan Day»*) σηματοδοτεί την τελική παράδοση των Ιαπώνων που σήμανε και την λήξη του πολέμου.

Ιστορικά
--------

### Α' Παγκόσμιος Πόλεμος

Η πρώτη εμφάνιση χρήσης αυτών των όρων στον Αμερικανικό στρατό που μπόρεσε να βρει το «Κέντρο Στρατιωτικής Ιστορίας του Στρατού των Ηνωμένων Πολιτειών» ήταν κατά τη διάρκεια του Α' Παγκοσμίου Πολέμου. Η Ημερισία Διαταγή Νο.9, της Πρώτης Στρατιάς της «Αμερικανικής Εκστρατευτικής Δύναμης» της 7ης Σεπτεμβρίου 1918 περιλαμβάνει τη φράση «Η Πρώτη Στρατιά θα επιτεθεί την Η ώρα την D ημέρα με σκοπό την επιβολή εκκένωσης του Σέντ Μιχιέλ Σαλιέντ» (Πρωτότυπο: *«The First Army will attack at Η hour on D Day with the object of forcing the evacuation of the St. Mihiel Salient»*).

### Β' Παγκόσμιος Πόλεμος

Ο Στρατηγός Ντουάιτ Αϊζενχάουερ.
Η αρχική «D-Day» για την Απόβαση της Νορμανδίας είχε ορισθεί η 5η Ιουνίου 1944, αλλά λόγω κακών καιρικών συνθηκών ο Στρατηγός Ντουάιτ Αϊζενχάουερ αποφάσισε την αναβολή της μέχρι τις 6 Ιουνίου και η 6η καθιερώθηκε ως η «D-Day» ιστορικά. Λόγω της σημασίας της εισβολής της Νορμανδίας, οι σχεδιαστές των μετέπειτα στρατιωτικών επιχειρήσεων δεν χρησιμοποιούσαν τον όρο για την αποφυγή σύγχυσης. Για παράδειγμα, ο Στρατάρχης Ντάγκλας Μακάρθουρ χρησιμοποίσε τους όρους «A-Day» για τη Μάχη του Λέυτε και «L-Day» για τη Μάχη της Οκινάουα. Οι Σύμμαχοι είχαν επίσης προτείνει τη χρήση των όρων «X-Day» για την απόβαση στο Κιούσου, προγραμματισμένη για το Νοέμβριο του 1945 και «Y-Day» για την απόβαση στο Χονσού, προγραμματισμένη για τον Μάρτιο του 1946. Οι δύο αυτές αποβάσεις αποτελλούσαν μέρος της Επιχείρησης «Καταιγίδα» (*Αγγλικά: Operation: Downfall*), η οποία δεν πραγματοποιήθηκε ποτέ λόγω της παράδοσης της Ιαπωνίας στις 2 Σεπτεμβρίου 1945.

Δείτε επίσης
------------

* Απόβαση στη Νορμανδία
* Β΄ Παγκόσμιος Πόλεμος
* Συμμαχικές δυνάμεις κατά τον Β΄ Παγκόσμιο Πόλεμο

Παραπομπές
----------

1. ↑  Joy Hakim (2007). *A History of US: War, Peace, and All That Jazz: 1918-1945* (στα Αγγλικά). Oxford University Press. ISBN 978-0195327236.
2. 1 2  «D-Day and the Battle of Normandy». *D-Day Museum & Overlord Embroidery* (στα Αγγλικά). Αρχειοθετήθηκε από το πρωτότυπο στις 9 Δεκεμβρίου 2015. Ανακτήθηκε στις 14 Μαΐου 2014.
3. ↑  I. C. B. Dear (2002). *The Oxford Companion to World War II* (στα Αγγλικά). Oxford University Press. ISBN 978-0198604464.
4. ↑  Kennedy Hickman. «H-Hour». *About.com Military History* (στα Αγγλικά). Αρχειοθετήθηκε από το πρωτότυπο στις 11 Απριλίου 2014. Ανακτήθηκε στις 14 Μαΐου 2014.
5. 1 2 3  «The Assault Landings on Leyte Island». *The Navy Department Library* (στα Αγγλικά). σελ. 2,8,10,11,12,13. Αρχειοθετήθηκε από το πρωτότυπο στις 8 Νοεμβρίου 2013. Ανακτήθηκε στις 14 Μαΐου 2014.
6. ↑  «L-Day and Movement to Contact». *Marines in World War II Commemorative Series* (στα Αγγλικά). Ανακτήθηκε στις 14 Μαΐου 2014.
7. ↑  «VE Day». *HistoryLearningSite.co.uk* (στα Αγγλικά). Ανακτήθηκε στις 14 Μαΐου 2014.
8. ↑  «V-J Day». *History Channel* (στα Αγγλικά). Αρχειοθετήθηκε από το πρωτότυπο στις 5 Ιουλίου 2014. Ανακτήθηκε στις 14 Μαΐου 2014.
9. ↑  United States. Army School of the Line, Fort Leavenworth (1922). *Combat orders. The General Service Schools* (στα Αγγλικά). General Service Schools Press.
10. ↑  «What does the "D" in D-Day mean?» (PDF). *The National WWII Museum* (στα Αγγλικά). σελ. 1. Αρχειοθετήθηκε από το πρωτότυπο (PDF) στις 18 Δεκεμβρίου 2015. Ανακτήθηκε στις 14 Μαΐου 2014.
11. ↑  «D-Day and H-Hour». *US Army Center of Military History* (στα Αγγλικά). Αρχειοθετήθηκε από το πρωτότυπο στις 16 Σεπτεμβρίου 2014. Ανακτήθηκε στις 14 Μαΐου 2014.
12. ↑  «Normandy Invasion, June 1944 Crossing the English Channel on "D-Day", 6 June 1944». *Naval History and Heritage Command* (στα Αγγλικά). Αρχειοθετήθηκε από το πρωτότυπο στις 8 Νοεμβρίου 2014. Ανακτήθηκε στις 14 Μαΐου 2014.
13. ↑  «Operation Downfall». *History Learning Site* (στα Αγγλικά). Ανακτήθηκε στις 14 Μαΐου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **D-Day** |

* Ιστορία του Β' Παγκοσμίου πολέμου στα Ελληνικά
* FAQ της D-Day στα Αγγλικά